Kirkens Bymisjon ble grunnlagt 22. januar 1855 av professor Gisle Johnson og en gruppe frivillige, under navnet «Foreningen for indre Mission i Christiania», senere Oslo Indremisjon. Navnet er Kirkens Bymisjon siden 1985. Organisasjonen ble i 1971 omgjort fra medlemsorganisasjon til stiftelse, og er i dag et nettverk av stiftelser i regioner over hele landet. Fra 1887 til 1982 utgav organisasjonen ukeavisen Vår Kirke.